b'\n_START_ARTICLE_\nJevgenijus Lebedevas\n_START_SECTION_\nBiografija\n_START_PARAGRAPH_\n1940\xc2\xa0m. baig\xc4\x99s M. \xc5\xa0\xc4\x8depkino teatro mokykl\xc4\x85 Maskvoje vaidino Tbilisio rus\xc5\xb3 jaunojo \xc5\xbei\xc5\xabrovo teatre, 1949\xe2\x80\x931956\xc2\xa0m. Lenino komjaunimo teatre, nuo 1956\xc2\xa0m. Leningrado Maksimo Gorkio teatre (nuo 1992\xc2\xa0m. Didysis Georgijaus Tovstonogovo dramos teatras). Nuo 1958\xc2\xa0m. Leningrado teatro, muzikos ir kinematografijos instituto d\xc4\x97stytojas, docentas. Suk\xc5\xabr\xc4\x97 apie 100 vaidmen\xc5\xb3 teatre, daugiausia Georgijaus Tovstonogovo pastatymuose, apie 70 vaidmen\xc5\xb3 kine bei televizijoje. Vaidyboje derinami ekscentrikos, bufonados, grotesko elementai ir gilus psichologizmas, vidinis lyrizmas, daug reik\xc5\xa1m\xc4\x97s teikiama kuriamo persona\xc5\xbeo plastikos ir kalbos rai\xc5\xa1kai.'